stanford-oval/wikipedia huggingface dataset:
חווארה
כביש "עוקף חווארה"

בנובמבר 2023 נפתח כביש לב השומרון, הידוע גם בשם "עוקף חווארה", אשר יועד להחליף את כביש 60 בתוואי המקורי שעובר בלב הכפר. מסלול הכביש מתחיל בצומת תפוח (כביש חוצה שומרון) ועובר מזרחית לעיירה. הוא נועד לשרת את היישובים יצהר והר ברכה שמצפון לעיירה, ואת יתר יישובי גב ההר. הוועדה לדרכים, מסילות ברזל ושדות תעופה במנהל האזרחי העניקה היתר סלילה לכביש במאי 2019. הכביש הוא חלק מתוכנית האב לתחבורה בכלל כבישי יהודה ושומרון של משרד התחבורה בשיתוף מועצת יש"ע.
לקריאה נוספת

זאב וילנאי, אריאל - אנציקלופדיה לידיעת ארץ ישראל
2016 בישראל

| 0 | 1 | 2 | 3 |
| --- | --- | --- | --- |
| «««  2015   2014  2013 |  דגל ישראל | 2016  בישראל |  »»»  2017   2018   2019 |
כל ערכי השנים בישראל • אירועים בולטים בעולם ב-2016 כרונולוגיה של אזור ארץ ישראל פורטל ישראל • לוח שנה של שנת 2016
2016 בישראל (ה'תשע"ו – ה'תשע"ז) הייתה השנה בה מדינת ישראל ציינה 68 שנים להקמתה.
הנהגה

נשיא המדינה – ראובן ריבלין
ראש ממשלת ישראל  ה-34  – בנימין נתניהו
יושב ראש הכנסת העשרים – יולי אדלשטיין
נשיא בית המשפט העליון – מרים נאור
ראש המטה הכללי – גדי איזנקוט
מפכ"ל המשטרה – רוני אלשיך
אירועים בולטים

5 בינואר – סרן ישי רוסלס נהרג בתאונת אימונים בבסיס צאלים.
14 בפברואר – תאונת דרכים קטלנית בכביש 1 בין אוטובוס למשאית, בה נהרגו שישה ונפצעו כ־10 בני אדם.
15 בפברואר – ראש הממשלה לשעבר אהוד אולמרט החל לרצות עונש מאסר של 19 חודשים בכלא מעשיהו.
16 בפברואר – הרב יאשיהו פינטו החל לרצות עונש מאסר של 12 חודשים בכלא ניצן.
8 במרץ – סגן נשיא ארצות הברית, ג'ו ביידן מבקר בישראל
19 במרץ – בפיגוע התאבדות באיסטנבול, באזור תיירות הומה, נרצחו 4 בני אדם (בהם שלושה ישראלים) ונפצעו 36 בני אדם (בהם 11 ישראלים).
17 ביולי פיצוץ רימון רסס במוצב החרמון 2 חיילים נהרגים סמ"ר חוסאם טאפש, סמל שלמה רינדנאו.
3 באוגוסט – נחת לראשונה בישראל מטוס ראש הממשלה, מטוס ייעודי לראש ממשלת ישראל ולנשיא מדינת ישראל.
5 בספטמבר – חניון תת-קרקעי ברמת החייל קרס, באסון היו 6 הרוגים ו-24 פצועים.
5 באוקטובר – בנטישת מטוס F-16I סופה של חיל האוויר הישראלי שהתרסק בנחיתה נהרג אחד מאנשי הצוות רב-סרן אהוד כהן נוב סגן מפקד טייסת.
22 בנובמבר – החל גל השרפות בישראל
24 בנובמבר – סמ"ר עידו בן ארי – נכדו של אורי בן ארי – נהרג בהתהפכות טנק מרכבה סימן 4 במהלך אימון בהר שיפון ברמת הגולן ו־3 חיילים נפצעו קל
12 בדצמבר – נחיתת 2 מטוסי F-35I אדיר (מטוס קרב רב-משימתי חמקן) הראשונים בבסיס נבטים
אירועים בולטים > הסכסוך הישראלי–פלסטיני

1 בינואר – פיגוע הירי ברחוב דיזנגוף בתל אביב, 3 הרוגים וכעשרה פצועים. המפגע, נשאת מלחם, חוסל שבוע לאחר מכן.
17 בינואר – פיגוע דקירה בעתניאל: מחבל ערבי נכנס לביתה של דפנה מאיר ורצח אותה.
25 בינואר – פיגוע דקירה: שני מחבלים ערבים רצחו את שלומית קריגמן.
3 בפברואר – פיגוע דקירה וירי בירושלים: שלושה מחבלים ערבים רצחו את השוטרת הדר כהן.
18 בפברואר – פיגוע בסניף רמי לוי בבנימין: סמ"ר טוביה ינאי ויסמן נרצח.
24 בפברואר – סרן מילואים אליאב גלמן נהרג מאש כוח צה"ל שירה לעבר מחבל בצומת גוש עציון
8 במרץ – פיגוע דקירה בפתח תקווה, ישראלי פצוע בינוני. פיגוע דקירה ברחוב צלאח א-דין בירושלים שני שוטרי יס"מ פצועים קשה מאוד. פיגוע דקירה ביפו, תייר אמריקאי נרצח 3 פצועים קשה 4 בינוני 2 קל.
8 במרץ – איש השב"כ אמיר מימוני נהרג בפעילות מבצעית בעוטף עזה מירי דו-צדדי.
24 במרץ – החלה פרשת אלאור אזריה: לוחם צה"ל, סמל אלאור אזריה, יורה למוות במחבל, כשזה שוכב על הקרקע לאחר שכבר נפצע קשה ונוטרל. מעצרו של החייל, העמדתו לדין פלילי והרשעתו בהריגה עוררו פולמוס ציבורי.
18 באפריל – הפיגוע בקו 12 (2016): מחבל מתאבד פוצץ מטען חבלה שנשא באוטובוס אגד קו 12 בצומת פת בירושלים. כתוצאה מפיצוץ המטען התלקח מנוע האוטובוס והחלה דליקה שהתפשטה גם אל אוטובוס שני וכלי רכב אחרים. 20 נפצעו, מתוכם אחת במצב קשה. המחבל נפצע באורח אנוש ומת יומיים לאחר מכן בבית החולים.
8 ביוני – פיגוע ירי במתחם שרונה בתל אביב. 4 בני אדם נרצחו, 9 פצועים, אחת מהם במצב אנוש. שני המחבלים נעצרו.
21 ביוני – ראפת בדראן, פלסטיני בן 15, נהרג מירי כח צה"ל לעבר רכב בלתי מעורב בעת אירוע השלכת אבנים בכביש 443.
30 ביוני – מחבל חדר לביתה בקריית ארבע של הלל יפה אריאל בת ה-13 ורצח אותה בדקירות. כיתת הכוננות של היישוב חיסלה את המחבל. במהלך ההשתלטות נפצע אחד מאנשי כיתת הכוננות באופן קשה.
1 ביולי – פיגוע ירי בדרום הר חברון ישראלי נרצח מיכאל מרק, אשתו נפצעה קשה ושני ילדיו בינוני עד קשה וקל
21 באוגוסט – רקטה נורתה לעבר שדרות, ובתגובה תקף חיל האוויר כ-50 מטרות ברצועת עזה
9 באוקטובר – פיגוע ירי בגבעת התחמושת נהרג שוטר יס"מ יוסי קירמה ונרצחה לבנה מליחי 5 פצועים
אירועים בולטים > העימות בין ישראל לציר איראן-סוריה-חזבאללה

4 בינואר – פיגוע משולב של חזבאללה נגד כוחות צה"ל באזור הר דב: מטען צד גדול הופעל אל עבר שני דחפורי D9 משוריינים. אין נפגעים לצה"ל. כוח של חיל התותחנים השיב בירי ארטילרי אל עבר שטח לבנון.
הערות שוליים

↑  איתמר אייכנר, דיווחים בטורקיה: שלושה ישראלים נרצחו בפיגוע באיסטנבול, 11 נפצעו, באתר ynet, 19 במרץ 2016.
↑  איציק וייס, טייס קרב נהרג במצפה רמון בעת נטישת מטוסו שבער, באתר חדשות 0404‏.
↑  אלון חכמון, משה כהן, נועם אמיר, ‏שלושה בני אדם נרצחו בפיגוע ירי במתחם שרונה בתל אביב, באתר מעריב אונליין, 8 ביוני 2016.
↑  יואב זיתון, רועי קייס ואחיה ראב"ד, מטען על כוח בגבול הצפון; צה"ל ירה ללבנון, באתר ynet, 4 בינואר 2016.
| שנים בישראל ישראל |
| --- | --- | --- |
| המאה ה-20 | 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 • 2026 |  |
המתקפה האווירית המצרית ביומה הראשון של מלחמת יום הכיפורים

המתקפה האווירית המצרית ביומה הראשון של מלחמת יום הכיפורים הייתה מתקפה רחבת היקף של מטוסי קרב מצריים על יעדים צבאיים בסיני. ההתקפה החלה ב-6 באוקטובר 1973, יומה הראשון של מלחמת יום הכיפורים סמוך לשעה 14:00 והייתה זו שפתחה את המלחמה בחזית הדרום. המתקפה הפתיעה את צה"ל שלא נערך מבעוד מועד לבלימתה וספג את תוצאותיה.
רקע

במלחמת ששת הימים כבשה ישראל ממצרים את חצי האי סיני. המצרים, שלא השלימו עם הנוכחות הישראלית בסיני, ניסו להשיב חבל ארץ זה לידם ויזמו את מלחמת ההתשה בשנת 1969, אך המלחמה גבתה מחיר כלכלי וצבאי כבד ממצרים. בסופו של דבר, ב-7 באוגוסט 1970, נענתה ישראל בחיוב להצעת ארצות הברית להפסקת אש, שנכנסה לתוקף למחרת.
לאחר מלחמת ההתשה המשיכה מצרים להכין את צבאה לעימות כולל עם ישראל, במטרה להחזיר לעצמה את סיני או לפחות חלק ממנה.
צבא מצרים ביצע רכש נרחב של אמצעי לחימה, ותירגל מתארי תקיפה בהתאם לתוכניות שונות. התוכנית האחרונה שהתגבשה נקראה מבצע באדר, והיא זו שהוצאה אל הפועל ב-6 באוקטובר 1973 ופתחה למעשה את מלחמת יום הכיפורים.
על פי התוכנית, תותקף ישראל באותה העת מצפון על ידי סוריה ומדרום על ידי מצרים בכוחות קרקעיים עדיפים משמעותית מכוחות צה"ל שפרושים בסיני וסיוע נרחב ביותר של ארטילריה ומתקפה אווירית. המתקפה האווירית הפותחת כללה את הפצצת  בסיסי צה"ל בסיני ובהם שדות תעופה, יחידות מכ"ם ובקרה, לוחמה אלקטרונית, יחידות נ"מ בדגש על סוללות טילי הוק, מפקדות מרכזיות. בגל תקיפה שני תוכננה הנחתה מסיבית של כוחות קומנדו באמצעות מסוקי סער לעומק סיני, לשם פגיעה בכוחות מתארגנים ובמפקדות.
היועצים הסובייטים שהוצבו במצרים והיו שותפים לתכנון, העריכו כי אבידות המצרים בתקיפה יהיו 30-35%. היועצים הסובייטים התנגדו לשילוב יעדים בעומק ישראל, כי העריכו שכל המטוסים שינסו לחדור לשטח ישראל ייורטו.
תגובת חיל האוויר הישראלי

החל מהשעה 13:50 החלו לזרום למפקדת חיל האוויר ידיעות בדבר המתקפה המשולבת של חיל האוויר המצרי והסורי.
הדווח הראשון היה על המראות מטוסי קרב רבים משדה התעופה דמייר בסוריה. חמש דקות לאחר מכן, בשעה 13:55 התקבלו ידיעות על הזנקות נוספות מסוריה ומצרים לכיוון ישראל. בשלב זה הורה מפקד חיל האוויר בני פלד להזניק מטוסים להגנת שמי המדינה.
לאחר דקות אחדות החלו לזרום ידיעות על הפצצות בבסיסי חיל האוויר בסיני. מאחר שהתקיפה המצרית הקיפה כמעט את כל מרכזי השליטה והבקרה של חיל האוויר בסיני היו שיבושי תקשורת ובערפל הקרב הוזנקו מטוסי יירוט ישראלים בבהילות מבלי שנמסרו להם מטרות. הפגיעה הישירה של טיל שיוט מדגם קלט ביב"א 528 השביתה את פעולתה וכך לא היה לחיל האוויר כיסוי מכ"ם בחלקים מסיני. חלק מהמטוסים הישראלים המריאו מבלי שצוותי הקרקע יספיקו להסיר מהם את החימוש שהוכן למבצע תגר והם נאלצו להטילו מעל לים ללא תכלית. בהיעדר הכוונה אפקטיבית רוב רובם של מטוסי הירוט לא הצליחו ליצור מגע עם המטוסים התוקפים שפעולת חלק מהם נמשכה ללא התנגדות ישראלית.
בנוסף למטוסי הירוט הוזנקו גם עשרות מטוסי סקייהוק שהם מטוסי תקיפת קרקע אך מאחר שלא ניתנו לחלק מהם משימות לתקיפה שהו הסקייהוקים באוויר ללא משימות וביצעו "מעגלי המתנה" ולבסוף חזרו לנחיתה. שיבושי הקשר וערפל הקרב פגעו במבצעיות סוללות טילי ההוק הישראליות, שלחלקן הייתה נעילת מכ"ם על מסוקי הסער המצריים ועל מטרות אחרות, ובשל כך בקשת מפעילי ההוק לאישור פתיחה באש לא נענתה.
בשעה 14:40 הגיעו ידיעות ראשונות על מטסי מסוקי סער שמנחיתים כוחות חי"ר בעומק סיני. מטוסי יירוט הוזנקו לחפש אותם ולירט אותם. לאחר מכן נוספו ידיעות על סגירת שדה התעופה רפידים עקב הפצצה וידיעות נוספות שיצרו אווירת חרום.
על אף ערפל הקרב וההפתעה הצליח חיל האוויר לשבש חלקים של המתקפה המצרית ולהפיל מספר מטוסים ומסוקים בקרבות אוויר ובאש נ"מ. אך בשל ערפל הקרב עוצמתו של חיל האוויר לא באה לידי ביטוי ביום הראשון למלחמה.
סיכום תוצאות המתקפה

המתקפה הפתיעה את ישראל ברמת תעוזתה.
הפגיעה ביחידות הבקרה האווירית הביאה לקושי בבקרה בלחימה בחזית המצרית שכן חלק מהמכ"מים הושמדו.
כתוצאה מההתקפה ביב"א הדרומית והעשן שעלה מהבסיס סבר צה"ל כי הבסיס נכבש על ידי חיילי כוחות קומנדו מצריים והזניק כוחות שריון ואוויר "שיכבשו אותו" וכוחות צה"ל נקלעו לתקרית "ירי דו-צדדי" שבמהלכה נהרגו שני חיילי צה"ל.
הנזקים למסלולים בשדות התעופה הפעילים תוקנו עוד ביום התקיפה.
עוצמת המתקפה הייתה גדולה ופוטנציאל ההרס שלה גבוה אך בשל העובדה שרוב הפצצות החטיאו את מטרתן ספגה ישראל פגיעה קטנה יחסית.
המתקפה נחשבת במצרים כהצלחה מזהירה. על פי הערכות המצרים 85%-95% מהמטרות נפגעו במחיר אבידות נמוך של 4% - 5% מהמטוסים המצריים. לימים אמר נשיא מצרים אנואר סאדאת ששכל במתקפה את אחיו הטייס עאטף: "המהלומה האווירית הוכתרה בהצלחה גמורה ומדהימה...ישראל איבדה כליל את שיווי המשקל"
המצרים ביטלו את גל התקיפה המוטס השני שתוכנן לשעה 16:30 בשל הערכתם את ההצלחה הרבה של המטס הראשון. לאחר המלחמה נמתחה ביקורת מצרית על ההחלטה לבטל את גל התקיפה השני. הביקורת המצרית נטענה לנוכח הפגיעה של מטוסי חיל האוויר במסוקים רבים במבצע ההנחתה של חיילי קומנדו בעורף חזית סיני שהתרסקו על כוחות החי"ר המעולה שהיה בהם.
הנצחה

באוקטובר 2014 לציון 41 שנים למלחמה, שודר בטלוויזיה המצרית סרט תעודה בשם "אבאביל - האמת על המתקפה האווירית המצרית". בסרט רואיינו 17 מפקדי חטיבות אוויריות שהעידו על זכרונותיהם מהמתקפה.
ראו גם

המתקפה האווירית הסורית ביומה הראשון של מלחמת יום הכיפורים
מתקפת הקומנדו המצרי בסיני
קרב אופירה
30 שעות באוקטובר
הערות שוליים

↑  פורסם לראשונה באתר של מאיר בן ארי.
↑  אליעזר (צ'יטה) כהן וצבי לביא, השמים אינם הגבול, בהוצאת ספרית־מעריב 1990, עמ' 466
מפקד חיל האוויר הישראלי, בני פלד
מטוס מיג-17 מצרי
האנטנות של עורק הזירוי הטרופוספרי בשארם א-שייח' לאחר שנפגעו מירי תותחי מטוסים מצריים בפתיחת המלחמה 6 באוקטובר 1973.
שברולט קורבט C7

| --- | --- |

 מאפיינים כלליים
 יצרן:  ג'נרל מוטורס
 שנות ייצור:  2014–2019
 הרכבה:  קנטאקי
 מודל קודם:  שברולט קורבט C6
 מודל אחריו:  שברולט קורבט C8
 חברת אם:  שברולט
 סיווג:  מכונית ספורט
 אורך:  4,494 מ"מ 
 גובה:  1,239 מ"מ 
 משקל:  1,539 ק"ג 
 בסיס גלגלים:  2,710 מ"מ 
 מפרט טכני
 מנוע:  מנוע בנזין 
 
שברולט קורבט C7 (באנגלית: Chevrolet Corvette C7) היא הדור השביעי של הקורבט שיוצרה בשנת 2014–2019.
היסטוריה

מנהלג'נרל מוטורס החלו לתכנן את הקורבט של הדור הבא (C7) בשנת 2007. המכונית תוכננה במקור לשנת דגם 2011, אך עוכבה.
המעצב החיצוני הראשי של הקורבט C7 היה Hwasup Lee, שצוותו השלים את העיצוב בין השנים 2010–2011. מנהל העיצוב של ה-C7 היה קירק בניון והתכנון אושר על ידי מנהל התכנון של החטיבה, טום פיטרס, בשנת 2011.
הקורבט לשנת 2014 הושק ביום ראשון, 13 בינואר 2013, בתערוכת הרכב של דטרויט. שברולט הציגה גם את לוגו הדגלים המצולבים החדש של הקורבט.
מנוע ה-LT1 V8 החדש של ה-C7 מפתח 455 כ"ס (339 קילוואט), שיכול להאיץ את המכונית מ-100-0 קמ"ש תוך 3.8 שניות.
שנת הדגם 2014 > הפקה

הייצור החל בספטמבר 2013.
חודש לאחר יציאת הקורבט הראשונה בשנת 2014, 485 כלי רכב נמכרו.
שנת הדגם 2014 > עיצוב

הקורבט משנת 2014 כולל מכסה מנוע מסיבי פחמן וגג נשלף. ה-C7 משתמש ב-Airgel, חומר שפותח על ידי נאס"א, כדי למנוע את החום. השלדה עשויה מאלומיניום.
למרות השימוש המוגבר באלומיניום ובחומרים קלים אחרים, המשקל הכולל של המכונית נותר זהה לזה של הדור הקודם (C6). ה-C7 קורבט מציעה תיבת הילוכים ידנית בת שבע מהירויות מתוצרת Tremec.
שנת הדגם 2014 > דגמים ומהדורות מיוחדות > קורבט קופה

הקורבט קופה הוצעה למכירה בארצות הברית ברבעון השלישי של 2013, כרכב לשנת 2014. הקורבט קופה משנת 2014 צוידה ב־7 הילוכים ידני ו-6 אוטומטי.
ביפן מכירות הקורבט קופה ו-Z51 החלו באפריל 2014.
חבילת הפנים 3LT ברמה העליונה כוללת מערכת שמע Bose עם 10 רמקולים, רדיו SiriusXM עם מקלט HD ומערכת ניווט.
שנת הדגם 2014 > דגמים ומהדורות מיוחדות > קורבט להמרה

הוא גרסה של הקורבט עם גג בד המופעל באמצעות כוח. ניתן לפתוח את הגג במהירות של עד 50 קמ"ש.
שנת הדגם 2014 > דגמים ומהדורות מיוחדות > חבילת ביצועים Z51

חבילת הביצועים של הקורבט Z51 גלגלי סגסוגת אלומיניום אחוריים גדולים יותר בגודל 19 אינץ' ו-20 אינץ'.
שנת הדגם 2015 > הפקה

הייצור החל ב-2015 והסתיים ב-2016.
היו שינויים משמעותיים לשנת הדגם 2015, בנוסף להוספת ה- קורבט Z06.
שנת הדגם 2015 > הפקה > מקליט נתוני ביצועים

מקליט נתוני הביצועים (PDR) היא מערכת אופציונלית המאפשרת לנהגי קורבט להקליט נתוני ביצועים בזמן נהיגה ולסקור את התוצאות. מצלמת 720p בחדות גבוהה המותקנת בתוך השמשה הקדמית מתעדת את נקודת מבטו של הנהג דרך השמשה הקדמית, עם שמע שהוקלט באמצעות מיקרופון ייעודי בתא. המערכת משתמשת במקלט GPS ייעודי המדויק יותר מזה שבמערכת הניווט. המקליט יכול לגשת למידע ברכב, החל ממהירות המנוע ובחירת ציוד ההילוכים ועד כוח הבלימה וזווית ההגה. הוא משתמש בכרטיס SD ייעודי להקלטה והעברת נתוני וידאו ורכב.
מערכת ה-PDR יכולה להקליט וידאו עם שלוש אפשרויות כיסוי נתונים, כל אחת מהן מוצגת בזמן אמת. "מצב מסלול" מציג את מירב הנתונים על המסך, כולל מהירות, סל"ד, כוח g, מפה מבוססת מיקום וזמן הקפה. "מצב ספורט" מציג פחות פרטים אך כולל נתוני מפתח כולל מהירות וכוח G. "מצב סיור" אינו מציג נתונים; זה פשוט מקליט ומציג וידאו ושמע של הכונן. בנוסף, "מצב ביצועים" מתעד מדדי ביצועים, כגון נתוני האצה ומהירות.
שנת הדגם 2015 > דגמים ומהדורות מיוחדות > Z06

בשנת הדגם 2015 הוצגה בתערוכת הרכב הצפון אמריקאית גרסת ביצועים של הקורבט בשם Z06. ה-Z06 מגיעה עם מנוע V8 LT4 אשר מייצר 650 כ"ס ב־6,400 סל"ד מה שמקנה ל-Z06 מהירות מרבית של 298 קמ"ש . Z06 זמין עם 7 הילוכים ידני או 8 אוטומטי.
שינויים במרכב ה-Z06 כוללים לוח גג סיבי פחמן נשלף, מפצל קדמי, מכסה מנוע סיבי פחמן ייחודי, וגלגלים בקוטר 19 אינץ'.
הדגם האמריקאי של ה-Z06 יצא למכירה בינואר 2015, עם מחיר בסיס של 78,995 דולר. שברולט הציעה לרוכשי ה-Z06 אפשרות להרכיב באופן אישי את המנוע המשמש במכוניותיהם כחלק מחבילה של 5,000 דולר.
שנת הדגם 2015 > דגמים ומהדורות מיוחדות > חבילת ביצועים Z07

שונה מה-Z06 בגלגלים.
שנת הדגם 2016 > הפקה

שינוי ייצור באמצע השנה כלל את הדרגתם של 4 צבעים חיצוניים והוספת צבע חדש, אדמירל בלו, נמכרו כ-500 יחידות בסוף ריצת הייצור לשנת 2016.
שנת הדגם 2017 > הפקה

הייצור לשנת דגם 2017 החל ב-11 ביולי 2016 והסתיים ב-29 במאי 2017, ייצור שנת הדגם 2018 החל רשמית בשבוע שלאחר מכן.
שנת הדגם 2017 > דגמים ומהדורות מיוחדות > גרנד ספורט (Z15)

באפריל 2016 בתערוכת הרכב הבינלאומית של ז'נבה הציג טדג' יכטר המהנדס הראשי של C7, את דגם הגרנד ספורט החדש לשנת דגם 2017. הגרנד ספורט הוא הכלאה של ה-Z51 ו-Z06, השינויים כוללים:
צמיגי קיץ מישלן פיילוט סופר ספורט.
עיצוב גלגל גרנד ספורט ייחודי: 19x10 אינץ' (קדמי) ו-20x12 אינץ' (אחורי)
מערכת בלמים של ברמבו: 14 אינץ' (356 מילימטרים).
בקרת נסיעה מגנטית.
דיפרנציאל מוגבל החלקה אלקטרוני
מנוע LT1 V8 מדורג ב 460 כ"ס (343 קילוואט).
תיבת הילוכים ידנית עם 7 הילוכים, עם התאמת סל"ד אקטיבית וזמינה אוטומטית להנעה עם שמונה הילוכים עם כיול ביצועים ספציפי
דגמי גרנד ספורט מוצעים עם תיבת הילוכים 7 הילוכים ידנית או 8 הילוכים אוטומטית.
שנת הדגם 2018 > הפקה

הייצור לשנת הדגם 2018 החל רשמית ב-5 ביוני 2017. הייצור הושעה ב־28 ביולי, כאשר המפעל נסגר לשדרוגים של מתקן צבע חדש, כמו גם הוספת פס הרכבה חדש לדגם ZR1 2019. המפעל חזר לייצורו ב־6 בנובמבר 2017. שנת הדגם 2018 הסתיימה ב-26 בינואר 2018.
שנת הדגם 2018 > דגמים ומהדורות מיוחדות

דגמי הקורבט גרנד ספורט ו-Z06 המשיכו בשנת הדגם 2018.
שנת הדגם 2018 > דגמים ומהדורות מיוחדות > מהדורת פחמן 65 (Z30)

לציון 65 שנה לקורבט, הציעה שברולט את המהדורה המוגבלת של פחמן 65 לשנת הדגם 2018. מהדורה זו הוגבלה ל-650 יחידות ברחבי העולם, צבועה אך ורק במטריקס קרמיקה אפור. זה היה זמין בגימורי גרנד ספורט 3LT ו-Z06 3LZ בגופי קופה. חבילת האופציות של פחמן 65 מהדורה כללה פסי פגוש ייחודיים וגרפיקה של דלתות, גלגלים שחורים עם חריצים.
שנת 2019 הייתה שנת הדגם הסופית לדור השביעי של הקורבט. המכונית בפועל הורכבה בנובמבר 2019.
שנת הדגם 2018 > ZR1

קורבט C7 ZR1 הוצגה בתערוכת הרכב בדובאי 2017 לשנת הדגם 2019. ה-ZR1 מבוסס בכבדות על פלטפורמת Z06 עם שינויים בולטים רבים, המנוע החדש מדורג ב-755 כ"ס ב-6,300 סל"ד. ה-ZR1 כולל גם מערכת קירור מנוע משופרת עם פתחי אוורור גדולים בפגושים הקדמיים ועל מכסה המנוע.
חבילת ה-Aero של ה-ZR1 פותחה בשיתוף פעולה עם צוות מרוצי הקורבט של פראט ומילר במנהרות רוח. מהירותו המרבית היא 345.82 קמ"ש.
מרוץ > C7. R

גרסת המירוץ לקורבט Z06 2015, שנקראה C7. R, הוצגה בתערוכת הרכב הבינלאומית בצפון אמריקה 2014.
פרסים

"רכב השנה 2014" - מגזין הרכב
"מכונית ביצועי השנה 2013" - דרך ומסלול
פיינליסט - מכונית השנה של מגמת המנוע
Car and Driver ' 10Best רשימת 2014, 2018, ו-2019
ראו גם

שברולט קורבט
שברולט קורבט C8
שברולט קורבט C6
שברולט קורבט C7
מבט אחורי של הקורבט C7
C7 קורבט קופה בתערוכת הרכב הבינלאומית של ז'נבה 2013.
קורבט C7 בתערוכת הרכב הבינלאומית של צפון אמריקה ב־2013.
C7 קורבט להמרה בתערוכת הרכב הבינלאומית של ז'נבה 2013
שברולט קורבט C7 בתל אביב
שברולט קורבט Z06 להמרה (גרמניה)
קורבט ZR1 קופה
קורבט ZR1 להמרה בניואס 2018
C7.R
ניב ויזל

ניב דוד ויזל (נולד ב-1961 בערך) הוא פוליטיקאי ישראלי אשר שימש כראש המועצה האזורית מטה יהודה: בין דצמבר 2015 לנובמבר 2018 כממלא מקום, ומ-2018 עד 2024 כראש מועצה נבחר. קודם לכן כיהן לתקופה קצרה כסגן ראש המועצה וכיזם בתחום התיירות.
ביוגרפיה

נולד בקיבוץ נתיב הל"ה למאיר (מאירק'ה) ויזל לימים ראש מועצה מטה יהודה. למד בתיכון בגבעת ברנר ובתיכון הר טוב בקיבוץ צרעה. בתום לימודיו התיכוניים יצא לשנת שירות בגליל, ובסיומה התגייס לחיל השריון. לחם במבצע שלום הגליל, בעת שהיה צוער בקורס קציני שריון בחטיבה 460. במהלך הקרבות, השתתף באירוע ירי דו-צדדי שנודע בשם (השגוי) "קרב קמ"ט-קק"ש". שירת במגוון תפקידי פיקוד והדרכה בחיל השריון, ובשירות המילואים הגיע לדרגת סגן אלוף, כיום ביחידת איתור הנעדרים של פיקוד הדרום.
לאחר שחרורו מצה"ל התגייס לשנת שירות נוספת, במסגרתה היה אחראי על ה"שינשינים" (משרתי שנת השירות) של התנועה הקיבוצית. למד אדריכלות ועיצוב. במשך שנים רבות עסק ביזמות ופיתוח בתחום התיירות, הן בתנועה הקיבוצית והן במגזר הפרטי. בתחילת העשור השני של המאה ה-21 היה שותף בהקמת מתחם התיירות "נתיבל'ה" בקיבוצו. שימש כמזכיר קיבוץ במספר קיבוצים, וכמנהל משק בקיבוצים קריית ענבים וגברעם.
ב-2015 פרש נימי יפה, נציג נתיב הל"ה במועצת מטה יהודה וסגן ראש המועצה לענייני פיתוח, וויזל נבחר לכהן תחתיו כחבר מועצה וכסגן ראש המועצה לענייני פיתוח. זמן קצר לאחר שנכנס לתפקיד, התפטר משה דדון מתפקידו בשל החשדות הפליליים נגדו, ומליאת המועצה בחרה בוויזל למלא את מקומו כראש מועצה בפועל. הוא הוביל את המועצה ליציאה מהמשבר שאליו נקלעה בעקבות הפרשה, ואף זכתה המועצה בהובלתו בפרס המנהל התקין מטעם משרד הפנים בשנת 2016 ושוב בשנת 2017.
לקראת הבחירות לרשויות המקומיות ב-2018 הודיע על מועמדותו לתפקיד ראש המועצה, ונבחר לראשות המועצה. לקראת הבחירות לרשויות המקומיות ב-2023 הודיע שלא יתמודד שוב.
חיים אישיים

נשוי לדורית ואב לשלושה. מתגורר בנתיב הל"ה.
הערות שוליים

↑  ניב ויזל נבחר כסגן ראש המועצה לפיתוח בחשבון הפייסבוק של "בקיצור", 17 ביולי 2015
1 2  יובל רובין, ניב ויזל מתמודד לראשות מועצת מטה יהודה, אתר "בקיצור", 28 במרץ 2018
↑  פרס ניהול תקין למועצה האזורית מטה יהודה, אתר "בקיצור", 13 בדצמבר 2017
↑  ילקוט הפרסומים ה'תשע"ט, חוברת 8017 עמ' 3753
דיסקודרמוליד

| --- | --- |

 
 כתיב כימי:  C₃₃H₅₅NO₈ 
 מסה מולרית:  593.79 גרם/מול
 מראה:  מבנה קריסטלי
 מספר CAS:  127943-53-7
 מצב צבירה:  מוצק
 טמפרטורת היתוך:  113 °C   386.15 K
 
דיסקודרמוליד ( שם כימי: Discodermolide-(+) ) הוא חומר טבע ממשפחת הפוליקטידים שהתגלה בתחילת שנות ה-90 ובעל תכונות אנטי-סרטניות ואנטי-פטריתיות. מבנהו הכימי מרכב משמונה פולי-פרופינואט וארבע יחידות אצטט.
היסטוריה

הדיסקודרקמוליד התגלה ובודד ב-1990 על ידי הכימאי סאראת' גונאסקרה והביולוג רוס לנגלי, שני מדענים ב- Harbor Branch Oceanographic Institution. החומר מוצה באמצעים כימיים מתוך ספוג המים העמוקים הקריבי Discodermia dissoluta. מבנהו של החומר פוענח באמצעות NMR. החומר מוצה מתוך הספוג בניצולת של 0.002% (16.13 מיליגרם חומר/קילוגרם ספוג). מכיוון שדיסקודרמוליד רגיש לאור, הספוג חייב להיאסף בעומקים הנמוכים מ-30 מטר מתחת לפני הים.
תכונות

החומר הוא אחד מהחומרים האנטי-סרטניים והאנטי-פטרייתיים החזקים ביותר הידועים לאדם והריכוזים הנדרשים ממנו על מנת לבצע פעולות אילו קטנים פי 10–100 מחומרים בעלי פעולה דומה (כדוגמת טקסול או נוקודזול).
באמצעות חבירה אל המיקרוטובולין (חלק מהשלד התאי), מסוגל הדיסקודרמוליד למנוע את שלב ה"קטסטרופה" (הפירוק המהיר של המיקרוטובולין), ליצור כעין מקלעה א-נורמלית של כישור המיקרוטובולין ולעצור את מחזור התא בשלב ה-G2 (השלב שקודם להתפצלות התא לשני תאים) או בשלב ה-M (שלב הפיצול עצמו). בכך מזכיר הדיסקודרמוליד את התרופה הוותיקה לטיפול בסרטן, טקסול (Taxol), אך מחקרים מצביעים על כך שהראשון יעיל יותר בטיפול בתאים סרטניים. כך לדוגמה, מציג הדיסקודרמוליד מספר תכונות עיכוביות אשר מתעדפות אותו על פני הטקסול: הדיסקודרמוליד חובר לאותו אתר שטקסול חובר על כישור החלוקה, אך באפיניות גבוהה יותר. דיסקודרמוליד גם מסיס מטקסול בשני סדרי גודל, נוטה לפעול בטווח רחב יותר של טמפרטורות ובאופן כללי פועל בריכוזים נמוכים יותר (איור 3).
דיסקודרמוליד הראה גם פעילות אנטי סרטנית כלפי תאים סרטניים אשר עמידים בפני תרופות אנטי סרטניות אחרות כדוגמת Epothilone או טקסול [8].
בדומה לתרופות אחרות המטווחות את המיקרוטובולין גם הדיסקודרמוליד מציג אנטי-פטרייתית [9].
סינתזה מלאכותית

מופק במקור מהספוג הקריבי Discodermia dissoluta
הודות לתכונותיו כאחד מהחומרים האנטי-סרטניים החזקים ביותר, המראה יכולות מדהימות אף בריכוזים הנמוכים בסדר גודל או שניים מחומרים דומים הנמצאים בשוק, ניסו מספר קבוצות מחקר לסנתז את החומר באופן מלאכותי. אך אליה וקוץ בה – אין כיום דרך ריאלית להפיק כמויות מספקות של החומר מהספוג ושיטות כימיות לא הראו הצלחה בייצור כמויות מסחריות שלו, בין השאר, עקב מספר הצעדים הגדול שסינתזת חומר זה דורשת. ייתכן, עם זאת, שהתשובה לבעיה זו אכן טמונה בתוך הספוג – בתצורת בקטריה סימביונטית תאורטית אשר היא אחראית על יצור החומר. אנזימים בקטריאליים דומים והעובדה שמרבית המולקולות במשפחת הפוליקטידים אכן מיוצרים על ידי חיידקים מצביעים על כך שזוהי אפשרות ריאלית.
גידול האורגניזם במערכות סגורות/ מערכות פתוחות-מבוקרות או גידולים של שורות תאים להפקת חומרים אלו הם שיטות יקרות, לא מפותחות דיין וסובלות גם הן מניצולת נמוכה. אם כך, עומדת בפני המבקשים לייצר חומר טבע באופן סינתטי מספר ברירות – סנתוז באמצעים כימיים, סנתוז באמצעים ביולוגים או שילוב של השניים (כמו סינתזה ביולוגית של תוצר ביניים בניצולת גבוהה והמשך סינתזה כימית במספר צעדים מועט לעבר תוצר הסופי).
סינתזה מלאכותית > סינתזה כימית

כ-5 קבוצות שונות ניסו לסנתז את החומר באפן סינתטי והתוצאות עד כה הן בינוניות – אמנם הניצולת שהושגה היא גבוהה בהרבה מזו המקורית ובידי החוקרים די חומר בשביל ניסויים קליניים, אך הניצולת לא הייתה גבוהה (כ-4%) ומספר הצעדים הכימיים הנדרש הוא גבוה; כך לדוגמה, 60 גרם של חומר פעיל דרש 39 צעדים, 17 שלבי ניקיון בקולונות כרומטוגרפיה, 20 חודשים ומאמץ משותף של כ-43 כימאים. מחקרים שבוצעו על ידי ריצ'רד הק ומדענים נוספים איפשרו לזרז את התהליך.
סינתזה מלאכותית > סינתזה סמי-ביולוגית

הכישלון היחסי בסינתוז החומר באופן כימי, הובילו את החוקרים לנסות ולסנתזו באופן ביולוגי וכימי משולב. קבוצת חוקרים מארצות הברית השתמשה באנזימים ממקור חיידקי על מנת לייצר מספר תוצרי ביניים פוליקטידים, אשר עם חבירתם, באמצעים כימיים, יצרו את הדיסקודרמוליד. יתרונה של שיטה זו הן המודיפיקציות הרבות שניתן לעשות בחומרים תוך יצירת אנלוגים לחומר המקורי. מבחינת ניצולת, עם זאת, האחוזים אל תוצרי הביניים הם די גבוהים, אך השלבים הכימיים האחרונים מורידים את הניצולת הכוללת.
ניסויים קליניים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.